Generalstaben (Norge)

Generalstaben ble opprettet 22. mai 1814 og opprettholdt videre under hærordningsplanen av 1817.  Etter unionen med Sverige ble generalstaben fram til 1853 ledet av generaladjutanten for Den norske armé.  Senere overtok Armékommandoen.

Generalstaben fikk egen sjef ved kongelig resolusjon 14. november 1857. Dette var en tilstand som varte fram til 1940, med unntak av årene 1930–1933. I den perioden lå generalstaben under kommanderende general.

Generalstaben hadde en rekke inndelinger opp gjennom tidene.  En kongelig resolusjon 13. juni 1900 delte generalstaben inn i fem avdelinger: A. Sjefsekspedisjon. B. General­kvartermester­avdeling. C. Mobiliserings­avdeling. D. Taktisk-administrativ avdeling. E. Topografisk avdeling. Dette ble endret ved en annen resolusjon 19. januar 1912. Da ble organiseringen med et adjudantur (senere sjefsekspedisjon) og fire avdelinger, kalt Avdeling I, Kommunikasjons­avdelingen (overtok for general­kvartermester­avdelingen); Avdeling II, Mobiliserings­avdelingen; Avdeling III, Den administrative avdeling (overtok Taktisk-administrativ avdelings saker) og Avdeling IV, Den topografiske avdeling. Fra 11. september 1915 ble det opprettet en etterretningsavdeling som ble lagt under Den topografiske avdeling.  Denne ble i 1937 omdøpt til Utenriksavdelingen.

I 1940 opphørte generalstaben å eksistere.  Senere overtok Forsvarets overkommando oppgavene.

Norske generalstabssjefer

 Navn Fra dato: Til dato: Generalløytnant Johannes Klingenberg Sejersted 22. mai 1814 2. mars 1815 General Frederik Wilhelm Bruenech Stabell 2. mars 1815 24. juni 1828 Generalmajor Carl Frederik Ferdinand Wilhelm Albrecht Kaltenborn 24. juni 1828 1. mars 1832 Generalmajor Johan Henrik Spørck 29. august 1832 10. juli 1847 General Ferdinand Carl Maria Wedel-Jarlsberg (fungerende) 10. juli 1847 3. september 1850 Generalløytnant Hans Glad Bloch (fungerende) 5. september 1850 3. desember 1853 Generalløytnant Hans Glad Bloch 3. desember 1853 14. november 1857 Generalløytnant Theodor Christian Anthon Broch (fungerende) 10. september 1856 5. mars 1857 Generalløytnant Harald Nicolai Storm Wergeland 14. november 1857 28. september 1860 Generalmajor Christopher Anker Bergh Lundh 16. januar 1861 4. oktober 1865 Generalmajor Johan Didrik Schlømer Beichmann 1. september 1866 8. januar 1872 Generalmajor Christian Semb Grimsgaard 9. mars 1872 16. september 1882 Oberst Carl Georg With 16. september 1882 1. januar 1894 Generalmajor Otto Ludvig Nyquist 20. januar 1894 25. august 1894 Generalmajor Hans Peter L’orange 27. oktober 1894 10. juli 1899 Generalmajor Hakon Bernhard Hansen 11. juli 1899 17. mars 1914 Generalmajor Oscar Sigvard Julius Strugstad 1. april 1914 1919 Generalmajor Ivar Bauck 7. juli 1919 1930 Generalmajor Kristian Kristiansen Laake 1931 1933 Oberst Otto Ruge 1933 1938 Oberst Rasmus Larsen Hatledal 1938 1940 Oberst Halvor Hansson 4. mai 1940 juni 1940

Litteratur
 Anker, Carl Johan: Biografiske data om 330 norske, norskfødte eller for nogen tid i den norske armé ansatte generalspersoner, 1628-1885, Kristiania 1885. Les i fulltekst på NBdigital
 M. Haffner, Generalstaben, 1814 - 22.mai - 1914, Kristiania 1914.  Les i fulltekst på NBdigital

Kategori:Hæren (Norge)
Kategori:Etableringer i 1814
Kategori:Opphør i 1940